
i Quibuscunque  morbis  systema  vasorum  corripi  solet, 
eorum  vix  ullus  inveniri  mihi  videtur,  in  quem  et  cogno- 
scendum et  curandum  experientissimus  quisque  artis  me- 
dicae majorem  operam  consumserit,  quam  in  aneurysmata. 
Quo  magis  mirandum  est,  quod  hucusque  non  modo  de 
hujus  morbi  causis,  verum  etiam  de  divisione  et  defini- 
tione, qui  hoc  malum  imprimis  explorandum  sibi  propo- 
suerunt, inter  se  plerumque  dissentiunt.  Etiamsi  enim 
hanc  rem  Paullo  et  Aetio  bene  cognitam  fuisse  vix 
quisquam  contendat,  tamen  ex  Vesalii  temporibus,  post- 


quam eo  auctore  in  cadaveribus  secandis  primum  sedes 
et  causae  morborum  investigari  coeptae  sunt,  inde  ad 
hunc  singularem  morbum  accuratius  cognoscendum  per- 
multa redundarunt.  At  hoc  plurimum  valuisse  videtur, 
ut  chirurgi  inter  sese  adeo  dissentirent,  quod  proximas 
tantum  causas  maxime  respiciendas  putabant.  Qua  ra>- 
tione  factum  esse  constat,  ut  recentissimis  demum  tem- 
poribus, quum  permulta  cadavera,  si  quid  in  vasis  esset, 
morbosum,  diligentissime  essent  explorata,  experientissimis 
a medicis  haec  sententia  ferretur,  directis  causis  eodem 
modo  membranas  arteriarum  mutari.  Quam  rem  Ilodg- 
Son  medium  tulit  illo  libro,  quem  de  morbis  arteria- 
rum et  venarum  scripsit. 

Quid  aneurysma  appelletur,  latius  explicatur. 

Aneurysma  (dvsvQVtifia  ex  uva  et  svqvvco ) vel  arteri- 
eurysma  (Kluge),  aporysma,  emborysma,  hyporysma, 
ectasis  sive  dilatatio  arteriarum,  est  tumor  quidam  arte- 
riosus, cavus,  qui  plerumque  pulsare  solet,  sanguine  im- 
pletus cum  arteria  ipsa  hac  ratione  cohaeret,  ut  loca 
intus  communicent.  Qui  tumor  aut  omnibus  arteriarum 
membranis  parvo  spatio,  sed  undique  dilatatis  formatur, 
aut  unam  in  partem  tantum,  aut  membrana  una  alterave 
ceteris  laesione  divulsis  protusa.  Sunt  igitur  duae  res, 
quas,  quamquam  multum  differunt,  eodem  nomine  vocari 
audis:  primum  quidem  dilatatae  membranae,  deinde  earum 
divulsio.  Quarum  utrumque  genus  jam  antiquitus  discerni 
legimus,  neque  tamen  jam  Galeni  et  Paulli  Aginetae 
temporibus,  qui  aneurysma  apertione  et  ruptione  oriun- 
dum putabant,  quum,  quaecunque  res  huc  pertinerent, 
nondum  accuratius  cognoscent.  Neque  id  ad  hanc  rem 
explorandam  plus  valere  videtur,  quod  Aetius,  AbuI- 
casem  et  Oribasius  aneurysma  sanguine  sub  cute 
vasis  effuso  exoriri  arbitrabantur.  Fernelius  primus 
omnibus  arteriarum  membranis  uno  loco  dilatatis  aneu- 
rysma fieri  docuit.  Cujus  auctoritatem  secutus  est  Fo- 
res tus.  At  Hildanus  et  Sennert,  hac  sententia  ne- 
glecta, ad  priorem  redierunt,  aneurysma  ruptura  vasorum 
nasci,  id  quod  exemplis  comprobare  studuerunt.  Qua 
de  re  postquam  diu  multumque  disputatum  est  et  exem- 
pla quibus  res  penitus  dijudicaretur,  ab  utrisque  sunt 
allata,  sub  finem  saeculi  decimi  septimi  Nuck  primus 
et  dilatatione  omnium  membranarum  et  earum  divulsione 

aneurysma  exoriri  posse  exemplis  satis  probavit,  quorum 
primum  aneurysma  verum,  alterum  aneurysma  spurium 
appellabat. 

Quomodo  aneurysmata  dividi  soleant, 
exponitur. 

Si,  qua  ratione  aneurysma  fieri  soleat,  animadverteris, 
eorum,  uti  jam  memoravimus,  genus  duplex  est,  alterum 
arteriarum  membranis  aequabiliter  dilatatis  oriundum,  al- 
terum membranis  aliquot  divisis  externa  protusa  formatum, 
quorum  primum  verum,  alterum  autem  spurium  nominatur. 
Ac  primi  quidem  generis  duplex  ratio  est,  aut  enim  arte- 
ria undique  dilatatur,  id  quod  aneurysma  totale  vocant, 
aut  una  tantum  ex  parte  arteriae  membranae  dilatantur, 
quod  aneurysma  partiale  appellatur.  Priori  generi  pro- 
pter formae  similitudinem  nomen  aneurysmatis  sphaerici 
sive  cylindrici  fere  datur;  alterum,  ubi  majus  est  et  sacci 
speciem  reddit  arteriaeque  lumini  quasi  adhaeret,  aneu- 
rysma circumscriptum  nominatur;  si  locus  dilatationis 
sensim  in  normalem  arteriae  ambitum  redit,  aneurysma 
verum  diffusum  est.  Ubi  vero  membranae,  quacunque 
ratione  factum  est,  laesae  sunt,  ut  sanguinis  qui  inest, 
copia  atque  impetu  tela  cellulosa,  quae  proxima  est,  re- 
movetur, aneurysma  spurium  appellant;  quod,  si  telae 
quaedam  minus  recedunt,  minore  ambitu  est  et  bene  di- 
stinctum, aneurysma  spurium  circumscriptum  nominatur. 
At  quum  in  telas,  quae  non  resistunt,  inciderit,  ut  latius 
ambiat,  aneurysma  spurium  diffusum  est.  Alia  praeterea 
ratione  aneurysma  oriri  dicitur,  attamen  valde  dubium  est, 
num  revera  hoc  modo  nascantur  aneurysmata,  necne. 

Etenim  Haller,  Dubois,  Dupuytren  a sese  aneury- 
smata inventa  esse  affirmant,  in  quibus  media  arteriarum 
membrana  rupta  interna  per  hoc  vulnus  sanguinis  impetu 
in  modum  sacci  expelleretur,  quae  una  cum  membrana 
externa  aneurysma  componeret.  Aneurysmata  minoris 
ambitus,  quae  magnitudinem  cerasi  non  excederent,  hac 
ratione  formata  sibi  occurrisse  Laennec  et  Thomas 
Da  vi  es  affirmant.  Est  igitur  hoc  aneurysma  mixtum 
sive  herniosum  sive  aneurysma  herniam  sistens  (Hunter). 

Praeterea  autem  alii  sunt  morbi,  qui  quamquam  et 
ipsi  partim  non  ad  arterias  solas  pertinent,  partim  na- 
tura sua  a nostro  morbo  valde  differunt,  eodem  nomine 
nuncupantur,  sicut  aneurysma  varicosum,  anastomoti- 
cum, spongiosum,  de  quibus  hoc  loco  dicere  longum 
est.  Sed  alia  divisio  aneurysmatum  ex  situ  petitur,  ut 
aut  externa  aut  interna,  aperta  aut  occulta  discernantur. 
Insuper  simplicia  nominantur,  si  alius  morbus  non  simul 
adest,  vel  complicata,  si  quis  alius  est  adjunctus. 

At  sunt  quoque,  qui  genera  illa,  quae  modo  recen- 
suimus, non  nisi  gradu  inter  sese  differre  contendant. 
Quam  sententiam  Kluge  sequitur,  quo  auctore  aneurysma 
verum  primus  morbi  gradus  est.  In  aneurysmate  vero 
omnes  tres  arteriae  membranas  aequo  modo  duplo  vel 
triplo  esse  dilatatas,  ut  tumorem  oblongum,  pulsantem, 
in  modum  arteriae  a proximis  partibus  distinctum  efficiant, 
qui  facile  comprimatur  nullo  dolore;  qua  conditione  tu- 
mor menses  vel  annos  perseverare  possit.  Deinde,  qui 
gradus  est  secundus,  membranis  duabus  interioribus  di- 
vulsis sanguis  hac  via  ex  arteria  in  telam  cellulosam, 
quae  prope  sita  est,  effunditur  ibique  partim  coagulatus 
tumorem  efficit,  fibrina  tabulatim  deposita,  cujus  rei  signa 

haec  sunt:  tumor,  qui  jam  adest,  celerrime  volumine 
valde  crescit,  durescit,  ut  comprimi  non  amplius  possit, 
pulsusque  sensim  evanescat,  vel  tenuis  evadat,  simulque, 
quae  circumjacent  partes,  indolescunt  et  propter  com- 
pressionem torpescunt.  Jam  tertius  gradus  accedit,  quum 
membrana  cellulosa  etiam  perrupta  sanguis  in  telam  cel- 
lulosam effunditur,  quo  facto  compressione  non  modo 
arteria  ipsa,  sed  etiam  venae  et  vasa  lymphatica  turban- 
tur. Tum  tumor  quam  vehementissime  turget,  totum 
membrum  inflammatione  intumescit,  fit  oedematosum  val- 
deque  dolere  incipit. 

Quibus  systematis  arteriosi  locis  aneurysmata 
maxime  occurrere  soleant , quaeritur. 

Aneurysmata  saepius  in  viris  quam  in  feminis,  saepius 
in  provectiore  aetate  quam  in  juvenili,  saepius  in  pro- 
fundis et  magnis  arteriis  quam  in  externis  et  parvis 
occurrunt.  Secundum  Hodgson  triginta  quattuor  viri 
malo  illo  corripi  solent,  una  tantum  femina  eodem  morbo 
affecta.  Secundum  Hope  est  fere  ratio:  15  — 20  : 1 

Quod  ad  frequentiam  aneurysmatum  diversis  vitae 
aetatibus  pertinet,  casuum  120  Lisfranc  auctore 


ad  annum  13  refertur 
,,  „ 15  — 20  referuntur 


1 

3 

5 

12 

24 

15 

20 

17 


„ „ 20  — 25 

„ „ 25  _ 30 

„ „ 30  — 35 

» „ 35  — 40 

» „ 40  - 45 

» „ 45  - 50 

ad 

55 
59 
5 5 


annum  50 
„ 55 

60 

„ 70 


55  referuntur  11 
60  „ 6 

70  „ 3 

80  „ 3 


In  ipso  vasorum  systemate  plurima  aneurysmata  aor- 
tae inveniuntur,  maxime  in  ejus  arcu  sita;  dein  aneu- 
rysmata arteriae  poplitaeae,  arteriae  cruralis  et  iliacae; 
arteriae  subclaviae,  axillaris,  carotidis;  tum  arteriae  coro- 
nariae cordis  et  ramorum  carotidis,  veluti  arteriae  maxil- 
laris, temporalis,  auricularis,  occipitalis;  dein  aneurysma 
arteriae  vertebralis,  mammariae  internae,  thyreoideae, 
circumflexae  humeri  anterioris;  arteriae  radialis  et  ulnaris, 
intercostalis,  bronchialis,  arteriae  coeliacae  ejusque  ra- 
morum; arteriae  mesaraicae  superioris  et  inferioris,  re- 
nalis, ischiadicae,  pudendae,  tibialis  et  peronaeae,  denique 
arteriae  pulmonalis  et  ductus  arteriosi. 

(v.  Otto,  Handbuch  der  pathol.  Anatomie.  Tom.  I. 
324  et  325.) 

Alia  autem  series  a Lisfranc  proponitur,  qui  aneu- 
rysmatum 179  vidisse  sese  contendit  in 


art. 

poplitaea 

50 

95 

crurali 

a)  in  plica  femoris 

26 

b~)  aliis  ejus  partibus 

18 

95 

carotide 

17 

95 

subclavia 

16 

55 

axillari 

14 

95 

iliaca  externa 

5 

99 

brachiali 

4 

59 

humerali 

3 

59 

iliaca  com. 

3 

art.  tibiali  antic.  3 

„ glutaea  2 

,,  iliaca  int.  1 

,,  temporali  2 

„ carotide  int.  1 

„ ulnari  1 

„ peronaea  1 

,,  radiali  1 

,,  palmari  1 


De  causis  aneurysmatum . 

Inquirentibus  nobis,  unde  maxime  aneurysmata  pro- 
dire soleant,  causae  occurrunt  duae,  et  externae  et  in- 
ternae. Illae  igitur  plurimae  sunt.  Videmus  autem  aneu- 
rysmata sequi  vulnera,  laesiones  et  contusiones  membro- 
rum, quibus  rebus  arteriarum  functionem  perturbari, 
membranarum  integritatem  laedi  satis  notum  est. 

Quod  idem  in  ossibus  fractis  et  luxatis,  in  vehemen- 
tioribus  corporis  intentionibus,  in  commotionibus,  in  sal- 
tando et  saliendo,  in  equitando  subeundoque  graves  mo- 
les, in  vomitu  et  tussi,  in  partus  labore  fieri  observatur. 
Non  mirum  igitur,  quod  malum  illud  tam  saepe  equites, 
saltatores,  nautas,  aurigas,  alios  petat,  rebus  nocentibus 
imprimis  expositos.  Neque  tamen  causae  externae  solae 
saepe  sufficiunt,  ut  aneurysma  exoriatur,  etiam  internae 
antecesserint  necesse  est,  quibus  arteriarum  membranae 
veluti  quibusdam  vitae  conditionibus  et  genero,  abusu 
spirituosorum,  aut  morbis,  ut  mercurialismo,  syphilide, 
arthritide,  scrophulosi,  ita  afficiuntur  earumque  vis  ita 
affligitur,  ut  jam  congestionibus  sanguinis  vel  ictu  rum- 


12 


pantur.  Nunc  restat,  phaenomena  arteriarum  texturae 
morbosa  diligentius  constituere.  Arteriosae  telae  inflam- 
matio ante  omnia  hic  memoranda  videtur,  quae  in  externa 
' sola  arteriarum  tunica  cellulosa  reperitur,  quod  in  hac 
una  vasa  sanguifera  exstant,  ideoque  haec  sola  inflammari 
potest.  Qua  in  tela  injectio  major  sanguinis  et  rubor 
inflammatione  effecta  videntur,  tumor  substantiae  serosae 
sive  fibroso-serosae,  saepe  exsudationis  quoque  suppura- 
tivae similis  apparet.  Quo  fit,  ut  tunica  externa  a media 
facile  sejungatur  et  solvatur.  Dum  haec  in  membrana 
externa  fiunt,  tela  fibrosa  media  sensim  emollitur,  quod 
vel  ad  tunicam  internam  haud  raro  transit,  ut  haec  morbo 
eodem  affecta  facile  solvenda,  discerpenda,  rugosa,  can- 
dore carens  et  pallida  appareat.  Tunica  cellulosa  et 
fibrosa,  hoc  modo  perturbatae  et  paralysi  affectae  saepe 
vasis  dilatationem  admittunt.  Quae  paralysis  vasorum 
cum  dilatatione  conjuncta  saepe  sic  quoque  commovetur, 
ut  inflammatio  telae  cellulosae  chronica  ejus  hypertrophiae, 
degenerationis  in  materiam  steatomatosam,  fibrosam,  cal- 
losam, albam  causa  sit.  Quo  facto  tunica  externa  a 
media  aut  facile  sejungitur,  aut  crescendo  ambae  coa- 
lescunt, ita  ut  conjunctae  dilatentur.  Tum  ulceratio,  quae 
eadem  in  tunica  externa  modo  quaerenda  est,  memoranda 
mihi  videtur. 

Nam  si  inflammatio  illa  in  ulcerationem  transierit,  vel 
telae  cellulosae  arterias  circumdantes  ulceratione  affectae 
cum  externa  arteriarum  membrana  hunc  morbum  com- 
municaverint, id  non  mirum,  sed  saepius  reperitur.  Ulce- 
ratio autem  in  tunica  arteriarum  interna  nunquam  exstat, 
et  si  quis  eam  se  conspexisse  tradit,  nihil  fuit  nisi  mu- 
tatio materia  atheromatosa  emollita  aut  desquamatione  cou- 

crementorum  calcariorum  effecta,  quam  saepius  in  lumine 
arteriarum  adesse  videmus.  Jam  vero  si  accuratius,  qui- 
bus rationibus  aneurysmata  fiant,  inquirimus,  aliae  cau- 
sae occurrunt.  Rokitansky  (Hdbch.  der  pathol.  Ana- 
tomie  I.  p.  534)  affert,  saepe  in  tunica  arteriarum  intima 
massam  non  ex  hac,  sed  ex  sanguine  ortam  inveniri,  quae 
massa  modo  tenuiora,  modo  crassiora  strata  deponens 
superficiem  vasorum  internam  magis  minusve  asperam 
reddat.  Haec  materia  modo  grisea,  albo -grisea,  flava, 
pellucida,  modo  lactea,  albumini  coagulato  haud  dissi- 
milis apparet.  Superficies  laevis  est  et  splendens,  aut 
languida  et  rugosa;  in  locis  pellucidis  mollis,  humida, 
succulenta,  in  locis  autem  opacis  solidior,  sicca,  spissa, 
elastica,  cartilaginosa,  mediaeque  telae  intime  adhaerens. 
His  igitur  conditionibus  tunica  media  in  universum  fra- 
gilem, coloris  griseo-fusci  se  praebet;  tunica  externa  est 
vasculosa,  tumescens.  Quae  formatio  ad  hunc  gradum  si  ~ 
processerit,  in  lamellis  adhaerentibus  recessus  parvi,  qui 
in  canaliculos  sanguiferos  usque  ad  tunicam  mediam  pe- 
netrantes ducunt,  animadvertuntur.  Hae  substantiae  ita 
conformatae  deinceps  in  atheroma  immutantur  aut  ossi- 
ficantur.  Quae  immutatio  quidem  primum  iis  in  stratis, 
quae  prima  erant  formata,  observatur.  Strata  interna 
boc  modo  mutata  saepe  dirumpuntur  et  molliuntur  usque 
ad  stratum  externum,  unde  opinio,  haec  ulcera  tunicae 
serosae  esse,  exstitit;  aut  coagula  supra  memorata  in 
«nassam  crassam  si  mutata  sunt,  substantia  ossea,  eodem 
«nodo  ex  strato  primum  formato  exstante  implentur  ut 
superficiem  internam  in  universum  laevem,  planam,  ex- 
ernam  vero  asperam,  marginibus  irregularibus,  serratis 
circumdatam  offerant.  Quibus  rebus  ita  factis,  tunica  in- 

terna  quoque  sensim  aegrescit,  colorem  subflavum  acci- 
pit, mollitur,  vim  elasticam  admittit,  sanguinis  vi  cedit, 
dilatatur.  Dum  haec  ita  fiunt,  tunica  externa  inflamma- 
tione chronica  est  plerumque  affecta,  rubra  fit,  majore 
sanguinis  copia  infiltratur,  intumescit,  condensatur  arctius- 
que  tunicae  mediae  et  internae  adhaerescit.  Quomodo 
aeteriarum  statu  conformato,  elasticitate  et  tono  mutatis, 
causa  aliis  sub  conditionibus  haudquaquam  noxia  jam 
sufficit,  ut  aneurysma  oriatur. 

Aneurysmatum  symptomata. 

Aneurysmatum  externorum  diagnosis  est  plerumque 
non  difficilis,  neque  magnus  morborum,  quibuscum  per- 
mutari possint,  numerus.  Difficillime  autem  aneurysmata 
interna,  in  cranii  et  thoracis  cavo  sita  cognoscuntur, 
praesertim  quum  vasorum  dilatatio  parvum  gradum  asse- 
cuta paulatim  procedat.  Saepenumero  aneurysmata  lethalia 
fuerunt,  neque  quidquam  nisi  sectio,  ea  affuisse  ostendit. 
Omnia  symptomata,  quae  morbum  ad  cognoscendum  m 
genere  memorantur  a medicis,  quum  aneurysmate  ipso, 
tum  immutationibus  organorum  adjacentium  aneurysmate 
effectis  produci  possunt,  qua  ex  re  et  symptomata  or- 
ganorum aegrotantium  et  aneurysmatis  ipsius  adsunt. 
Itaque  ad  eorum  diagnosin  exploratio  frequens  diligens 
que  et  omnium  signorum  comparatio  non  minus  quam 
generationis  secutivae  observatio  longius  per  tempus  opus 
est.  Haec  autem  signa  in  aortae  ascendentis  aneurysmate 
in  genere  circulationis  ipsius  magna  sunt  impedimenta, 
pulsus  in  arteria  radiali  debilis,  intermittens;  cordis  ictus 
inaequalis  cum  frequentibus  palpitationibus;  oppressio 


15 


pectoris,  ineundo,  scalas  ascendendo  suffocationis  acces- 
siones, animi  deliquia,  corporis  macies,  dolores  graves 
e sterno  versus  brachia,  praecipue  in  humero  dextro, 
respiratio  difficilis.  In  aortae  thoracicae  aneurysmate 
magna  adest  dyspnoea,  quae  quidem  pulmonum  quoque 
morbis  ut  phthisi  provocatur,  attamen  sputum  morbi  cer- 
tissimum erit  signum.  Ante  omnia  autem  symptomata 
aneurysmatis  pulsatio  propria  in  genere  auscultatione  co- 
gnoscenda, memoratu  digna  est:  manu  in  pectore  posita, 
motus  tremulus,  ictus  profundus  in  sterni  regione  aut 
in  latere  vertebrarum  dorsi  sinistro  exploratur,  qui  haud 
dubie  cordis  dislocatione  quoque  procreari  potest,  atta- 
men in  casu  cordis  pulsatio  in  loco  naturali  deerit.  An- 
eurysmata in  arteriae  coeliacae  trunco,  saepe  visceribus 
finitimis  adhaerentia,  nauseam  et  phaenomena,  quae  ap- 
parent in  pylori  strictura,  efficiunt.  In  tumoribus  dia- 
phragmatis, pylori,  pancreatis  et  mesenterii,  qui  aortam 
premunt,  saepe  pulsatio  aneurysmatis  propria  tactu  per- 
cipitur, attamen  magis  est  diffusa,  non  circumscripta; 
'praeterea  autem  illa  mala  propria  praebent  symptomata, 
quibus  diagnosis  multo  facilior  fit. 

In  aneurysmatibus  externis  pulsatio  cum  cordis  ictu 
isochronica  sentitur.  Observatione  diligentiore  tumor  con- 
spicitur ejusdem  coloris,  qui  cuti  proprius,  doloris  ex- 
pers  digito  removendus,  attamen  pressione  sublata  subito 
rediens.  Tumor  sensim  crescit;  pulsatio  ejus  cum  tu- 
more aucto  debilior  fit  saepeque  omnino  cedit.  Elasti- 
citatem  quoque  postea  tumor  sensim  amittit,  durities 
Augetur,  tumor  redditur  inaequalis,  non  amplius  com- 
Pnm,  potest,  cutis  incumbens  colorem  lividum,  coeru- 
eUm  aCcii)it’  Extremitatis  pars  inferior  in  genere  frigida, 

pallida,  languida,  oedematosa  exsistit.  Aegrotus  in  ex- 
tremitate saepius  gravissimos  sentit  dolores,  qui  postquam 
aliquod  tempus  remiserunt,  denuo  et  subito  intrant,  tum 
pulsatio  quoque  intercepta  haud  raro  redit  et  calor  sen- 
titur. Pulsationem  igitur  in  aneurysmate  diversis  tem- 
poris spatiis  explorato  et  adesse  et  deesse  videmus. 
Utrisque  in  casibus  fieri  'potest,  ut  cum  aliis  tumoribus 
aneurysmata  confundantur.  Attamen  tumor,  vase  supra 
hunc  compresso,  si  mollior  redditur,  si  pulsatio  ejus, 
quae  ante  sensa  est,  cessit,  si  denique  tumor  compres- 
sione deminutus,  post  arteriae  tumorisque  compressionem 
sublatam,  vel  subito  vel  paulatim  ad  priorem,  quae  erat, 
magnitudinem  redit,  diagnosis  aneurysmatis  dubia  esse 
non  potest,  praesertim  quum,  arteria  infra  tumorem 
compressa,  hujus  et  tensio  et  pulsatio  auctae  sunt.  Jam 
vero  tumor  supra  arteriam  vel  infra  eum  situs  vel  eam 
circumdans,  aneurysma  si  esse  videtur,  mutationem  ne- 
que magnitudinis  neque  tensionis,  exploratione,  quam 
supra  diximus,  adhibita  praebebit;  saepe  quoque  tumor, 
si  arteriam  premit,  de  ea  potest  detrahi,  quo  facto  tu- 
moris pulsatio  deest.  - Jam  restat,  ut  genera  aneu- 
rysmatum diversa  quomodo  inter  se  differant,  dicamus; 
quod  quamdiu  aneurysmata  parva  in  corpore  vivo  ad- 
sunt, fieri  non  potest,  volumine  autem  satis  adaucto, 
fere’ contingit.  Verum  enim,  quod  dicitur,  aneurysma 
compressioni  celeriter  cedit,  tardius  aneurysma  spurium: 
aneurysma  verum  compressione  remota  celerius  redit, 
spurium  lentius  cum  singulari  quodam  stridore.  Hoc 
pulsationem  evidentem,  fortem  exhibet,  quae  si  magnitu 
dinem  quondam  tumor  assecutus  est,  desinit.  Praeterea 
autem  forma  satis  inter  sese  differunt  aneurysmata,  quo 

jam  supra  memoravimus.  Aneurysmatis  mixti  forma  tanto- 
pere cum  ea  aneurysmatis  veri  congruit,  ut  si  omnino 
fieri  potest,  aneurysma  mixtum  difficillimum  sit  cognitu. 


De  cursa  et  exitu  aneurysmatum. 

Aneurysmata  vera  dum  lentissime  crescunt,  spuria 
breviori  temporis  spatio  eam  magnitudinem  adipiscuntur, 
ut  celerrimum  auxilium  opus  sit.  Tumor  primum  par- 
vus et  minime  dolens  augetur,  partes  adjacentes  et  or- 
gana propinqua  irritat,  eorum  functiones  turbat;  vasa 
circumjacentia  et  nervi  premuntur,  dolent;  dolor  non 
solum  in  loco  tumoris  inest,  sed  super  omnes  nervi 
pressi  ramificationes  periphericas  extenditur.  Itaque  sen- 
sibilitas  deminuitur,  vel  adeo  plane  exstinguitur ; aut  si 
nervi  motorii  premuntur,  major  vel  minor  paralyseos 
gradus  oritur.  Pressis  arteriis,  venis  et  vasis  lymphati- 
cis, circulatio  hujus  partis  exhibetur,  dolor  fit  minor  quam 
in  partibus  integris,  saepe  fugaces  dolores  periodici, 
pungentes  intrant.  Tumor  oedematosus  ejus  partis  ob- 
oritur, cutis  tenditur,  fit  splendida,  colore  livido,  macu- 
lis coeruleis  vel  purpureis  conspergitur;  denique  emori 
incipit.  In  tumore  ipso  strata  fibrinosa  inhaerescunt,  ita 
ut  durior  et  major  fiat  tumor  ejusque  pulsatio  minus 
manifesta;  paries  externus  aneurysmatis  magis  dilatatur, 
icum  partibus  circumjacentibus  coalescit,  quas  premens 
i earum  functionem  turbat  et  deminutionem  et  decremen- 
, um  massae  provocat;  cui  destructioni  ne  osseae  quidem 
Partes  resistunt,  sed  molliores  redditae  resorbentur.  Si 

partes  circumjacentes  natura  molles  sunt  et  cavitatem 
quandam  corporis  circumdant,  saepissime  externus  aneu- 
rysmatis paries  cum  illis  concrescit,  magis  magisque  ex- 
tenditur, parietes  sensim  extenuantur,  denique  dirumpun- 
tur, sanguis  in  cavitatem  effunditur,  quam  rem  mors 
subita  sequitur.  Sin  aneurysma  magis  exterius  dirum- 
pitur, sanguis  in  telam  cellulosam  diffunditur;  tumor 
maximam  extensionem  capit,  nec  jam  circumscriptus  est; 
tum  aliquo  loco  magis  acuminatur  cutis,  decoloratur,  fit 
rubra  coerulea  aut  fusca;  tumor  madidus  tangitur  senti- 
turque,  inflammatur,  vehementer  dolet.  Denique  in  medio 
tumore  crusta  sphacelosa  prominet,  quae  super  totum 
tumorem  sensim  progressa  cum  ipso  tumore  et  adjacen- 
tibus partibus  solvitur  et  mortiferi  sanguinis  profluvii 
causa  fere  fit. 

Hic  ferme  solitus  morbi  exitus,  nisi  forte  artis  medi- 
cae ope  in  progressu  retardatur,  vel  adeo  plane  tollitur. 
Perraro  enim  vis  medicatrix  naturae  sola  sufficit  ad  hujus 
morbi  decursum  malum  tollendum  et  ad  sanitatem  resti- 
tuendam : quamquam  exempla  nonnulla  exstant,  ubi  exitus 
bonus  naturae  vi  adductus  est,  cujusmodi  exempla  Gnat- 
tani,  Scarpa,  Jones,  Hodgson,  alii  referunt.  Quam 
vi  medicatrice  naturae  effectam  sanationem  ut  penitus  per- 
spiciamus,  maximi  est  momenti;  nam  hac  plane  cognita 
certe  optimam  artificialem  curandi  et  sanandi  viam  inve 
niri  patet.  Ex  illorum  doctissimorum,  quos  modo  memo- 
ravimus, virorum  observationibus  hac  de  re  institutis  qua- 
tuor  aneurysmata  sanandi  modi  vis  medicatricis  naturae 
elucent.  Primus  igitur  et  periculosissimus  quidem  eorum 
est  ille,  ut  deletione  tumoris  gangraenosa  et  benignae 

granulationis  productione  in  partibus  vicinis  orta  aneu- 
rysma sanetur.  Quod  in  aneurysmatibus  quidem  rarius 
fieri  videmus  quam  in  aliarum  corporis  partium,  ut  extre- 
mitatum gangraena  aliis  causis  orta,  ubi  partes  vicinae 
vehementer  inflammantur,  pus  gignitur  et  massae  demor- 
tuae suppuratione  amoventur.  Ea  re  enim  vasa  san- 
guifera  concluduntur,  ita  ut  haemorrhagiae  vel  potius 
profusiones  sanguinis  nimiae,  lethales,  certo  maxime  de- 
bilitantes prohibeantur.  Tum  vero  si  vires  organismi 
suppuratione  non  nimis  exhausta  sunt,  cicatrisatio  vul- 
neris perficitur  et  sanatio  finitur.  Altera  quoque  sana- 
tionis naturalis  ratio  non  frequens  est  etiamsi  propensitas 
ad  eam  perficiendam  in  majoribus  certe  aneurysmatibus 
perspicue  videri  potest.  Videmus  enim  in  saccis  aneu- 
rysmaticis coagula  nasci,  quae  ex  sanguine  sejuncta  strata 
fingunt  et  interno  aneurysmatis  cavi  parieti  sese  adjun- 
gunt. Qua  formatione  ex  omnibus  partibus  regulariter 
progressa,  sanguinis  affluxus  tollitur,  stratis  fibrinosis  toto 
cavo  expleto.  Strata  illa  cum  sacco  ipso  contrahuntur, 
ut  lumen  arteriae  claudatur , mutantur  in  funiculos  quasi 
fibrosos,  quorum  altera  pars  ad  lumen  arteriosum,  altera 
ad  saccum  adhaerentem  spectat.  Tertius  quoque  sanationis 
naturalis  modus  perraro  invenitur,  id  quod  minus  miran- 
dum videtur,  quum  ad  eum  efficiendum  varias  res  com- 
modas adesse  necesse  sit.  Quae  res  v eae  sunt,  ut  situ 
sacci  aneurysmatici  lumen  arteriae  advehentis  obturetur, 
quae  obturatio  aut  infra  aut  supra  eum  fieri  potest.  His 
igitur  factis  et  magno  sanguinis  impetu  et  fluxu  impedito, 
massae  fibrinosae  sejunguntur,  quae  interno  parieti  ar- 
teriae adhaerentes  strata  fingentes  arteriae  lumen  conclu- 

dunt.  Ipsius  sacci  conclusio  eodem  modo  nascitur,  ut 
jam  supra  dictum,  stratis  fibrinosis  ad  parietes  adjunctis 
et  cavitatem  explentibus,  quo  facto  totum  aneurysma  si- 
cut arteriae  pars  occlusum,  in  minorem  ambitum  redu- 
ctura, in  massam  fibrosam  solidam  convertitur.  Quartus 
denique  modus,  qui  creberrimus  videtur  esse,  secundo  si- 
millimus est.  Videmus  enim,  quo  supra  relatum  est  modo 
cavitatem  aneurysmatis  concludi,  eandemque  materiae 
fibrosae  accrescentiam  ad  parietes  arteriae  illo  ex  loco, 
ubi  aneurysmatis  orificium  erat,  orientem,  magis  magisque 
progredi.  Fluxus  sanguinis  igitur  in  arteria  ipsa  sensim 
diminuitur,  vasa  collateralia  magis  extenduntur  eoque  ma- 
gis, quanto  magis  arteria  concluditur,  ita  ut  hujus  lumine 
omnino  occluso,  simul  omnia  vasa  collateralia  adeo  aucta 
videantur,  ut  membri  nutritio  nullo  modo  turbetur. 

Prognosis. 

Nisi  remediis  aptis  curentur,  aneurysmata  semper  fere 
male  cedere,  multis  exemplis  comprobatum  est.  Nam 
etsi  bona  et  firma  corporis  conditio,  juventus,  externae 
aneurysmatis  causae,  externa  ejusdem  sedes  adsunt,  tamen 
vix  feliciter  morbum  exiturum  esse  sperari  potest,  quum 
res  illae  omnes,  quamvis  sint  propitiae,  perraro  curationi 
aneurysmatis  spontanea  sufficiant.  Jam  vero  si  malum 
tenet  locum,  in  quem  ars  adhiberi  non  potest,  veluti  ca- 
vitatem pectoris,  cranii,  medullae  spinalis,  abdominis,  veli 
si  longius  perstitit  tempus  atque  ingentem  magnitudinem 
est  assecutum,  vel  si  partibus  circumjacentibus  destructis 

cura  his  concrevit,  aegrotus  senex,  infirmus  debilitatus- 
que  est,  prognosis  seraper  pessima  fit.  Quod  idem  est, 
si  morbi  causa  in  profundiore  corporis  malo  nititur,  si 
aneurysma  est  verum,  quod  dicitur  ex  causa  interna  pro- 
fectum, in  quo  coagula  lymphatica,  quibus  praesentibus 
aneurysma  spurium  saepius  sanatur,  fere  nunquam  reperiri 
constat.  Melior  contra  redditur  prognosis  in  aneurysma- 
tibus spuriis,  e causa  mechanica  profectis/  praesertim 
quum  longius  tempus  membri  functione  et  nutritione  ne- 
que laesa  neque  minuta  jam  perstiterint,  aegrotus  firmus 
sit  ac  robustus,  adhuc  juvenis.  Quo  ad  servandam  vitam 
gravius  est  organon,  tumorem  aneurysmaticum  circumdans, 
veluti  cerebrum,  medulla  spinalis,  pulmones,  quo  magis 
est  auctum  malum , ita  ut  ruptura  sacci  vehementer  ti- 
menda sit,  quo  plura  dispersa  in  uno  corpore  reperiun- 
tur  aneurysmata,  quo  magis  hic  morbus  cum  aliis,  uti 
cum  obturatione  vasorum  collateralium,  complicatus  est, 
quo  pejor  denique  aegrotantis  vitae  conditio  est:  eo  pejor 
evadit  prognosis. 


De  cura . 

Duplex  est  aneurysmatum  curae  ratio,  et  medica  et 
chirurgica.  Illam  disserere  quum  hic  longum  sit,  hanc 
latius  exponere  nos  oportet.  Duae  nobis  sunt  indicatio- 
nes persequendae,  nempe  indicatio  causae  et  indicatio 
morbi.  Hac  igitur  causae  praedisponentes  removendae 
sunt.  Nam  si  tonus  vasorum,  vis  membranarum  elastica 
est  debilitata  et  minuta,  id  quod  sequi  quaedam  vitae  ge- 

nera,  ut  abusum  spirituosorum,  aut  morbos  quosdam,  uti 
arthritidem,  scrofulosin,  mercurialismum , syphilidem,  ca- 
chexiam scorbuticam  videmus:  imprimis  contra  illas  cau- 
sas nocentes  pugnare  debemus  et  mutata  vivendi  ratione 
et  medicamentis  adhibendis,  quibus  morbos  illos  sanari 
a medicis  peritissimis  doctum  est.  Vel  in  congestiones 
sanguinis  ad  partem  aliquam  corporis  exstant,  removendae 
sunt,  remediis  revulsoriis  aut  epispasticis,  venaesectionibus, 
applicatione  hirudinum,  diaeta  parca,  exigua,  cibo  ex  ve- 
getabilibus parato;  aut  medicamentis,  quae  sanguinis  cir- 
culationem tardiorem  reddunt,  ut  narcoticis,  herb.  digitalis 
purpureae,  hyoscyami.  Vasorum  autem  parietibus  adeo 
relaxatis,  ut  facile  tumor  aneurysmaticus  exstare  possit, 
illi  contrahantur  et  firmentur  necesse  est ; maxime  frigore, 
balneis  frigidis,  medicamentis  adstringentibus,  acidis  mine- 
ralibus, vegetabilibus,  aut  salibus,  aut  alumine,  ferri  prae- 
paratis, cet. 

Indicatio  morbi.  Morbus  quum  tam  frequens  sit  in 
iis  systematis  vasorum  partibus , quibus  neque  ligatura 
nec  compressio  adhiberi  possit,  et  quum  summum  vitae 
periculum  afferat,  eo  magis  ad  curationis  methodum  in- 
vestigandam urgebat,  qua  non  solum  ne  celeriter  male 
eveniat  prohiberi,  sed,  si  non  penitus  sanari,  tamen  mi- 
nui posset.  Maxime  igitur  hac  de  re  meritus  est  Val- 
salva,  cujus  sanandi  ratio  etiam  recentioribus  medicis 
probatur.  Saepius  ille  vasorum  depletionem  instituit  adeo, 
ut  sanguinis  vis  atque  impetus  ad  locum  aneurysmaticum 
desinent,  aegrotis  cibos  vegetabilibus  paratos  dedit,  in 
dies  paululum  minuens;  removit  omnia  et  corporis  et  animi 
irritamenta,  summam  quietem  adesse  voluit,  alvum  pur- 

gavit,  imminuit  pulsus  frequentiam  et  diaeta  parca  et 
quiete  et  medicamentis,  ut  narcoticis.  Quam  viam  tam 
diu  persecutus  est,  quoad  aegrotus  ad  vitam  minimam  re- 
ductus videretur.  Quoad  quum  factum  esset,  aeger  me- 
liore nutrimento  firmabatur,  quo  corporis  viribus  resti- 
tutis, si  primo  sanandi  periculo  non  satis  effectum  esset, 
denuo  idem  perferre  posset.  Qua  methodo  adhibita  quum 
aegroti  conditio  saepe  pejor  fiat  quam  morbo,  vitaeque 
plus  periculi  interdum  immineat  quam  aneurysmate,  im- 
primis aegroto  sene,  invalido,  infirmo,  diligentius  eligendi 
casus  sunt,  in  quibus  methodo  illa  utamur.  Quod  hac 
via  exsequimur,  est  id,  ut  sanguis  minuatur,  ejus  resti- 
tutio prohibeatur,  circulatio  sanguinis  debilior  et  tardior 
reddatur.  Etiam  augetur  bonus  methodi  illius  eventus 
remediis  externis,  frigore,  epithemate  frigido,  vel  medi- 
camentis adstringentibus , quae  supra  memoravimus,  qui- 
bus telas  valde  contrahi  et  massas  fibrinosas  facilius  cogi 
notum  est.  Qua  ratione  si  aneurysma  sanatur,  easdem, 
quas  supra  exposuimus,  mutationes  praebet. 

Cavitas  enim  sacci  aneurysmatici  expletur  sola,  vel 
una  cum  lumine  arterioso,  functione  rami  morbosi,  ob- 
structi vasis  collateralibus  dilatatis  restituta. 


EXEMPLUM  OPERATIONIS  ANEURYSMATIS. 


llenricus  I'.,  quadraginta  annos  natus,  in  clinicum  re- 
ceptus, aneurysmate  spurio  arteriae  cruralis  sinistrae  la- 
borans, robusti  ac  firmi  corporis  erat.  Affirmabat,  se  genu 

sinistrum  ante  quatuor  hebdomades  offendisse,  unde  do- 
lores graves  et  tumor  genu  inflammatorius  extitissent 
Brevi  tumor  in  crus  diffusus  est,  ut  in  negotiis  peragen- 
dis impediretur.  Nonnulli  dies  quieti,  curatioque  medica, 
mox  eo  revalescendae  egerunt,  ut  ante  quattuordecim  dies 
laborem  suetum  subierit,  quo  saepius  temperaturae  varie- 
tati, perflatui  magnisque  corporis  contentionibus  exposi- 
tus erat.  Ante  octo  fere  dies  aegrotus,  in  latere  femoris 
interno  tumorem  conspexit,  qui  pulsationem  indicans  saepe 
doloris  pulsantis  in  crure  pedibusque  praecipue  causa 
erat.  Pes  totus  sinister  brevi  ita  intumuit,  ut  aegrotus 
auxilium  petere  cogeretur;  exploratione  accuratius  insti- 
tuta conditionem  universalem  satis  bonam  esse  concludi 
poterat;  cibi  appetentia  recentioribus  diebus  aliquantum 
comminuta,  lingua  flavo  glutinante  muco  inducta  videba- 
tur. Testes  magni  quidem  et  aucti,  sed  molles  erant. 
In  scroto  varicocele  aderat.  In  inferiore  femoris  sinistri 
parte  tertia  tumor  circumscriptus,  in  superficie  interna 
apparuit  subrotundus,  mollis,  fluctuans,  pulsatione  eviden- 
tissima,  ictui  cordis  isochronica  praeditus,  quae  per  tubum 
acusticum  audiri  poterat.  Auscultatione  accuratius  instituta 
strepitus  ille  vibratorius,  sanguine  influente  effectus,  quem 
aneurysmatis  spuriis  proprium  esse  scimus,  audiebatur. 
Quae  pulsatio,  arteria  supra  tumorem  compressa  cessit, 
qua  re  quidem  tumoris  ambitus  et  magnitudo,  quae  ceterum 
nucis  Juglandis  regiae  erat,  haud  multum  sensimque  demum 
mutabatur. 

Fomentis  humidis  aquae  frigidae  primum  ad  locum 
applicatis,  in  usum  internum  ordinatum  est  infus.  sennae 
composit.,  quo  curatio  per  inediam  accessit. 

Tumor  aneurysmaticus  quum  multum  ex  origine  in- 
crevisset, totum  crus  oedemate  affectum  esset,  eoque 
aegrotans  uti  non  posset,  aneurysmatis  operatio  indicata 
putabatur.  Ea  methodus,  quam  Hunter  probavit,  in  ope- 
ratione adhibita  est : supra  aneurysmatis  tumorem  cutis 
tres  vel  quattuor  pollices  incisa  est,  in  margine  musculi 
sartorii  interno,  tela  cellulosa  in  itinerario  soluta  muscu- 
lus sartorius  ad  latus  remotus  est.  Quomodo  arteria 
cruralis,  quum  facile  detecta  esset,  intra  arteriam  profun- 
dam femoris  emissam  lino  triplice  deligata  est.  Haemor- 
rhagia magna  non  affuit;  venae  parvae  profluvium  facile 
compressum  est.  Tum  vulnus,  ut  per  primam  intentionem 
sanaretur,  emplastro  adhaesivo  circumdatum  continebatur, 
cujus  ex  intervallo  parvo  in  vulneris  superiore  angulo 
linum,  quo  arteria  continebatur,  ad  latus  externum  af- 
fixum est.  Statim  post  operationem  finitam  nec  manu  nec 
tubo  acustico  pulsatio  animadverti  poterat,  tumor  etiam 
multo  deminutus  erat.  Aegrotans  operationem  facile  su- 
stinuit, ex  qua  magnum  ei  levamen  exstitit,  in  vulnere 
ipso  ardorem  se  pungere  dixit.  Temperies  sensusque 
toto  et  in  crure  et  in  femore  naturales  erant.  Crure  ex 
pedis  digitis  usque  ad  saccum  statim  post  operationem 
fasciis  involuto,  in  vulnus  ipsum  fomentis  glacialibus  im- 
positis, diu  alvi  dejectionis  cura  posita,  venaesectio  un- 
ciarum decem  instituta  est.  Post  operationem  tranquille 
se  gerebat  aegrotus;  pulsus  72  ictuum,  qua  re  in  usum 
internum  ei  dabatur  saturatio  e kali  carbonico.  Ad  ve- 
sperem aegri  conditio  bona,  pulsus  70  ictuum  erat,  do- 
lores in  vulnere  ipso  minores.  Nocte  bene  peracta  postero 
(ie  mane  lingua  muco  subalbo -flavo  inducta  erat. 

Alvi  dejectione  non  consecuta  gastrosis  symptomata 
exstabant.  Dolores  quidem  non  erant  nisi  mediocres,  sed 
pulsus  ad  86  ictus  auctus  sub  vesperem  100  numera- 
bat. Porrectis  electuarii  lenitivi  unciis  duabus,  epithe- 
matibus frigidis  remotis  aegrotus  bene  dormivit  et  tertio 
post  operationem  die  melius  se  habuit;  rubore  in  angulo 
inferiori  et  supra  tumorem  deminutus  erat,  tumor  ipse  mul- 
tum decreverat.  Pulsus  84.  Praescripta  est  mixtura  sol- 
vens, cui  remedio  postea  electuarii  lenitivi  une.  est  addita. 
Quarto  die  mediocris  evenit  febris  supparativa  cum  suppu- 
ratione toto  in  vulnere,  ita  ut  primae  intentionis  spes  omnino 
falleretur.  Mox  vero  quidquid  erat  periculosi  in  aegroti, 
conditione  disparuit  et  cataplasmatibus  adhibitis  suppuratio 
bene  provenit.  Quae  corporis  valetudo  usque  ad  diem  vi- 
cesimum sensim  melior  ac  firmior  fiebat.  Inopinate  igitur, 
inter  noctem  sequentem  ex  vulnere  magna  vehemens-- 
que  sanguinis  profusio  apparuit,  quam  ex  vasis  arteriosis  - 
deducendam  esse  propter  colorem  sanguinis  missi  in 
dubium  vocari  non  potuit.  Simul  tumor  amplificabatur 
et  augebatur,  tensiorque  tangebatur.  Celerrime  tourni- 
quet  supra  locum  aneurysmaticum  arteria  cruralis  com- 
primebatur, vulnus  carpia  et  emplastro  adhaesivo  satis 
longo  et  lato  claudebatur.  Qua  re  quamquam  celerrime 
facta,  tamen  prohiberi  non  potuerat,  quominus  multum 
sanguinis  profunderetur.  Unde  evenit,  ut  magna  virium 
lassitudo  et  exinanitio  sequeretur,  quae  facie  et  vultui 
aegroti  satis  exprimebantur.  Pulsus  frequentior  factus 
100  ictus  habebat.  Augendae  vires  videbantur,  quare 
datum  est  dec.  chiuae  cum  elixir.  acid.  Halleri.  .lam 
inter  diem  vires  aegroti  paulum  restituebantur,  minus 

collapsum,  minus  oppressum  et  debilitatum  se  sentiebat, 
dolores  in  vulnere  non  accusabat.  Tumor  non  jam  mu- 
tabatur, videbatur  paululum  auctus  esse.  Infra  vinculum 
et  carpiam  fluidum  parcum,  rubro -flavum,  putridum  pro- 
fluebat. Ita  res  usque  ad  vesperem.  Sub  horam  vesper- 
tinam decimam  haemorrhagia  iterata  est,  parenchymatosa 
arteriosa,  qua  sanguinis  unciae  fere  octo  emissae  sunt. 
Simulque  tumor  iterum  crescebat,  magis  tensus  fiebat. 
Circumdabatur  igitur  femur  vulneratum  vinculis  emplastro 
adhaesivo  paratis,  crus  induebatur  fasciis  linteis,  quod 
facile  ferebat  aegrotus,  primum  doloribus  in  tumore 
sensit.  Per  noctem  insequentem  aegrotus  satis  tranquil- 
lum, etsi  non  profundum  somnum  habebat.  Haemorrha- 
gia nova  non  exstiterat,  sed  magna  fluidi  sanguinolenti, 
ichorosi  copia  profluxerat.  Nulla  in  tumore  mutatio  me- 
moratu digna  videbatur,  nisi  quod  temperies  cutanea 
aucta  erat;  dolores  in  vulnere  ipso  erant  minores.  Pul- 
sus 108  ictuum.  Neque  in  lingua  neque  in  urina  ulla 
mutatio.  Aegrotus  animo  vehementer  depressus  corpus 
quoque  infirmius  magisque  invalidum  habebat.  Sub  vespe- 
rem pulsus  frequentia  ad  120  ictus  aucta  erat.  Inter 
noctem  sequentem  nova  quidem,  sed  parva,  dum  aegro- 
tus necessaria  faceret,  sanguinis  profusio  provenit,  quae 
tourniquet  arctius  magisque  tenso  fluere  desiit.  Nox  se- 
quens minus  erat  quieta,  ingens  sitis,  ciborum  appetitus 
nullus.  Pulsus  110  ictuum.  Tempore  antemeridiano 
quum  postero  die  apparatus  ligationis  renovaretur,  denuo 
sanguinis  missio  parenchymatosa.  Quod  quum  ita  esset, 
tourniquet  arctius  tenso  in  cavitatem  totam  pus  secer- 
nentem incisio  facta  est  satis  ampla,  ut  omne  contentum, 

ingens  et  coagulati  et  fluidi  opaci  sanguinis  copia  re- 
moveri posset,  quo  remoto  jam  multum  recentis  arteriosi 
sanguinis  vasis  mittebatur.  Tanta  igitur  sanguinis  copia 
amissa,  collapsus  virium,  summae  anaemiae  symptomata 
animadvertebantur,  pedes  et  manus  frigidae,  facies  pallida, 
vertigo,  lipothymiae  veniebant,  pulsus  ad  numerum  140 
ictuum  adauctus,  parvus,  debilis,  facillime  tactu  com- 
primendus. Tota  igitur  cavitate  carpia,  aqua  vulneraria 
de  Chapelaine  madefacta,  expleta  emplastro  adhaesivo 
femur  obductum  est.  Quod  quamquam  ita  factum  est, 
tamen  anaemiae  symptomata  per  diem  non  mutabantur; 
vertigo,  magna  capitis  depressio,  sensatio  perfectae  sum- 
maeque exinanitionis,  frigus  extremitatum  et  faciei  re- 
manebant. Huc  accessit,  ut  nocte  sequente  tumor  iterum 
augeretur  simulque  augerentur  exinanitionis  symptomata 
adeo,  ut  sequente  die  aegrotus,  usque  horam  dimidiam 
ante  obitum  sui  conscius,  morte  abriperetur.  Sectio  non 
est  facta. 


VITA. 


IMatus  sum  ego,  Ernestus  Henricus  Bernardus  Weidner, 
die  XIX  mens.  Decembris  anni  MDCCCXXV.  Monasterii, 
patre  Antonio,  matre  Philippina  e gente  Willhelmi.  Fidem 
profiteor  evangelicam.  Inde  ab  anno  MDCCCXXXVI  usque 
ad  tempus  paschale  anni  MDCCCXLIV  gymnasium  Mona- 
sferiense , primum  clarissimo  Nadermann,  tum  clarissimo 
Stieve  florens  frequentavi,  unde  testimonio  maturitatis  in- 
structus Berolinum  me  contuli  et  inter  cives  instituti  medico- 
chirurgici  Friderico-Guilelmiani  receptus  sum.  Per  quadrien- 
nium Virorum  Illustrissimorum  et  Celeberrimorum  hisce  in- 
terfui lectionibus: 

Cei.  Beneke  de  logice  et  psychologia;  Cei.  Preufs 
de  historia;  Cei.  Turte  de  physice  et  pharmacia;  111.  Hecker 
de  encyclopaedia  et  methodologia  medicinae,  de  Celsi  libris, 
de  pathologia  generali,  de  historia  medicinae;  111.  Mitscher- 
Bch  sen.  de  chemia  anorganica  et  organica;  111.  Link  de 
botanice  et  historia  naturali;  111.  Schultz  de  botanice  • 111 
Lichtenstein  de  zoologia;  III.  Weifs  do  mineralogia 
' ■ Schlemm  dc  osteologia,  de  syndesmologia,  de  splan- 
ichnologia,  de  anatomia  organorum  sensuum;  111.  Mueller 
de  anatonae  universa,  pathologica  et  comparata,  ac  de  phy- 
sioogia;  Cei.  Eck  de  physiologia  generali,  de  semiotice,  de 
erapia  generali,  de  morbis  contagiosis,  de  morbis  simulatis 
et  dissimulatis;  111.  Mitscherlich  jun.  de  materia  medica; 

IU.  Schoenlein  et  Beat.  Wagner  de  pathologia  et  the- 
rapia speciali;  111.  Horn  de  morbis  psychicis;  111.  Juengken 
de  chirurgia  speciali;  111.  C as  per  de  arte  formulas  rite  con- 
cinnandi, de  medicina  forensi;  Cei.  Troschel  de  arte 
fascias  rite  imponendi,  de  ossibus  fractis  et  luxatis;  Cei. 
Boebm  de  aciurgia;  111.  Schmidt  de  arte  obstetricia; 
Exp.  Lauer  de  medicina  militari. 

Duces  mihi  fuerunt  in  arte  cadavera  rite  secandi  111. 
Mueller  et  111.  Schlemm,  in  operationibus  chirurgicis 
Cei.  Boehm.  Praeterea  interfui  111.  Schoenlein  et  Cei. 
Wolff  clinicis  medicis;  111.  Juengken  et  Beat.  Dieffen- 
bach  clinicis  chirurgicis  et  ophthalmiatricis ; 111.  Schmidt 
exercitationibus  obstetriciis;  111.  C asper  exercitationibus- 
medico  - forensibus. 

Quibus  omnibus  viris,  optime  de  me  meritis,  quam  pos- 
sum maximas  ago  gratias  semperque  habebo. 

Jam  vero  tentaminibus,  tam  philosophico  quam  medico, 
nec  minus  examine  rigoroso  rite  superatis,  spero  fore,  ut 
dissertatione  thesibusque  publice  defensis,  summi  in  medicina 
et  chirurgia  honores  in  me  rite  conferantur. 


THESES. 


1.  Mucum  a pure  non  posse  omnino  discerni. 

2.  Illud  „post  hoc  non  est  propter  hoc ” magis 
quam  hucusque  in  therapia  respiciendum  esse. 

3.  Chloroformum  aetheri  esse  anteponendum. 

4.  Medicum  oportere  simul  esse  chirurgum  atque 
invicem. 

-» 


. 


' 


. 


L 

I 


. 


• 


. 


m 

. ■ .v  md  <•  t’Aiv.nvfiow 

'^1 


' 


